
NÁRODNÁ RADA SLOVENSKEJ REPUBLIKY
IX. volebné obdobie


(Návrh)

ZÁKON

z .............. 2026,

ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov 
v znení neskorších predpisov 


Národná rada Slovenskej republiky sa uzniesla na tomto zákone:

Čl. I

Zákon č. 35/2019 Z. z. o finančnej správe a o zmene a doplnení niektorých zákonov v znení zákona č. 319/2019 Z. z., zákona č. 126/2020 Z. z., zákona č. 76/2021 Z. z., zákona č. 186/2021 Z. z., zákona č. 431/2021 Z. z., zákona č. 123/2022 Z. z., zákona č. 125/2022 Z. z., zákona č. 232/2022 Z. z., zákona č. 350/2022 Z. z., nálezu Ústavného súdu Slovenskej republiky č. 509/2022 Z. z., zákona č. 238/2024 Z. z., zákona č. 299/2024 Z. z., zákona č. 324/2024 Z. z., zákona č. 387/2024 Z. z., zákona č. 150/2025 Z. z., zákona č. 154/2025 Z. z., zákona č. 292/2025 Z. z. a zákona č. 123/2026 Z. z. sa dopĺňa takto:

Za § 316 sa vkladá § 316a, ktorý vrátane nadpisu znie:

„§ 316a
Študentská prax a absolventská prax

(1) Finančné riaditeľstvo môže na účel vykonávania odbornej praxe, stáže alebo iných foriem praktického vyučovania na orgánoch finančnej správy (ďalej len „študentská prax“) uzatvárať so strednými odbornými školami a s vysokými školami zmluvy o poskytovaní praktického vyučovania podľa osobitného predpisu.194a)

(2) Finančné riaditeľstvo môže na účel vykonávania absolventskej praxe na orgánoch finančnej správy uzatvárať dohody o vykonávaní absolventskej praxe podľa osobitného predpisu.194b)

(3) Študentskú prax môže na orgánoch finančnej správy vykonávať len osoba, ktorá je žiakom strednej odbornej školy alebo študentom podľa osobitných predpisov.194c) Absolventskú prax môže na orgánoch finančnej správy vykonávať len osoba, ktorá je uchádzačom o zamestnanie podľa osobitného predpisu.194d) 

(4) Vykonávanie študentskej praxe a absolventskej praxe podľa odseku 2 nesmie ohroziť alebo brániť plneniu úloh finančnej správy.

Interné

Interné


(5) Osoba vykonávajúca študentskú prax podľa odseku 1 a osoba vykonávajúca absolventskú prax podľa odseku 2 je povinná zachovávať mlčanlivosť o skutočnostiach, s ktorými sa oboznámila pri vykonávaní praxe a ktoré si v záujme právnických osôb a fyzických osôb vyžadujú, aby zostali utajené pred nepovolanou osobou; táto povinnosť trvá aj po skončení vykonávania študentskej praxe alebo absolventskej praxe. 

(6) Na povinnosť mlčanlivosti podľa odseku 5 sa primerane použijú ustanovenia § 32 ods. 2 a 3.

(7) Podrobnosti o vykonávaní študentskej praxe a absolventskej praxe podľa odsekov 1 a 2 ustanoví vnútorný predpis, ktorý vydá prezident.“.

	Poznámky pod čiarou k odkazom 194a až 194d znejú:  
„194a) Zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov.
Zákon č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) v znení zákona č. 121/2026 Z. z.
194b) Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
194c) § 1 písm. a) zákona č. 61/2015 Z. z. v znení neskorších predpisov.
§ 2 písm. n) zákona č. 300/2025 Z. z.
194d) § 6 ods. 1 zákona č. 5/2004 Z. z. v znení zákona č. 311/2014 Z. z.“. 

Čl. II

Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z., zákona č. 332/2011 Z. z., zákona č. 384/2011 Z. z., zákona č. 546/2011 Z. z., zákona č. 69/2012 Z. z., zákona č. 91/2012 Z. z., zákona č. 235/2012 Z. z., zákona č. 246/2012 Z. z., zákona č. 440/2012 Z. z., zákona č. 218/2013 Z. z., zákona č. 435/2013 Z. z., zákona č. 213/2014 Z. z., zákona č. 218/2014 Z. z., zákona č. 333/2014 Z. z., zákona č. 361/2014 Z. z., zákona č. 130/2015 Z. z., zákona č. 176/2015 Z. z., zákona č. 252/2015 Z. z., zákona č. 269/2015 Z. z., zákona č. 393/2015 Z. z., zákona č. 447/2015 Z. z., zákona č. 125/2016 Z. z., zákona č. 298/2016 Z. z., zákona č. 339/2016 Z. z., zákona č. 267/2017 Z. z., zákona č. 344/2017 Z. z., zákona č. 177/2018 Z. z., zákona č. 213/2018 Z. z., zákona č. 368/2018 Z. z., zákona č. 35/2019 Z. z., zákona č. 221/2019 Z. z., zákona č. 369/2019 Z. z., zákona č. 390/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 312/2020 Z. z., zákona č. 416/2020 Z. z., zákona č. 421/2020 Z. z., zákona č. 45/2021 Z. z., zákona č. 395/2021 Z. z., zákona č. 408/2021 Z. z., zákona č. 39/2022 Z. z., zákona č. 250/2022 Z. z., zákona č. 325/2022 Z. z., zákona č. 395/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 507/2023 Z. z., zákona č. 508/2023 Z. z., zákona č. 87/2024 Z. z., zákona č. 102/2024 Z. z., zákona č. 251/2024 Z. z., zákona č. 279/2024 Z. z., zákona č. 153/2025 Z. z., zákona č. 384/2025 Z. z.,  zákona č. 385/2025 Z. z. a zákona č. 131/2026 Z. z. sa dopĺňa takto:


V § 11 sa odsek 5 dopĺňa písmenom f), ktoré znie: 
„f) oznámenie alebo sprístupnenie daňového tajomstva osobe vykonávajúcej odbornú prax, stáž, inú formu praktického vyučovania alebo absolventskú prax podľa osobitných predpisov10a)  na orgánoch finančnej správy podľa osobitného predpisu.10b)“.

Poznámky pod čiarou k odkazom 10a a 10b znejú: 
„10a) Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
Zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov.
Zákon č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) v znení zákona č. 121/2026 Z. z.
10b) § 316a zákona č. 35/2019 Z. z. v znení zákona č. .../2026 Z. z.“.


Čl. III

Tento zákon nadobúda účinnosť 1. januára 2027.

2

